Lunde var den første danske jernstøber, der anvendte [[dampkraft]]; han byggede selv en lille 6 [[Hestekraft|hestes]] [[dampmaskine]]. I Københavns Vandkommission ([[1842]]-51) gennemførte han trods modstand ikke få fornuftige bestemmelser, og hans praktiske duelighed viste sig også i de prøvestøbninger, han udførte for artilleriet. Men i stedet for at hjælpe ham frem blev disse støbninger efter hans egen Fremstilling i ikke ringe grad ødelæggende for ham. De store bestillinger, han sikkert havde påregnet og derfor med ganske store udgifter forberedt sig paa, blev ham kun delvis til del, og da han som ufyldestgjort leverandør til [[Sorthat]] Kulværk på [[Bornholm]] i alt for stor godmodighed lod sig gjøre til medejer af dette uheldige værk (1852), blev hans stilling endnu slettere. I krisen [[1857]] måtte han opgive sit bo. Da han på kulværket var kommet ind på teglbrænding, ja herved blevet den første fremstiller af kontinuerlige teglovne ([[ringovn]]e), søgte han at holde sig oppe ved et teglværk på [[Frederiksberg]], men det mislykkedes, og [[1864]] drog han da til [[England]].
Personbillede_savnes Erhvervsliv Ledere